《老马叹》
明代·陈瑚

百战归来辞玉勒，恋栈似闻长叹息。秋风一夜梦关山，身欲奋叹无羽翼。

当时神骏主人怜，破胡灭虏著先鞭。将军今入凌烟画，回首驰驱已十年。

自信死生犹可托，迎新弃旧人情薄。千金市骨果何人，终当饿死填沟壑。

捷足争誇后进材，英雄末路剧堪哀。识途足备沙场用，其奈世无管子才。

老马伏枥志千里，烈士暮年心未已。君未知马焉知人，风尘豪杰终老矣。

作者简介：陈瑚（1613—1675）明末清初学者，与同里陆世仪、江士韶、盛敬齐名，被人合称为“太仓四先生”。字言夏，号确庵、无闷道人、七十二潭渔父，尝居江苏太仓小北门外。崇祯十六年（1643）举人。其父邃于经学，家教有法。陈瑚少时与陆世仪等交，论学相辩驳，贯通五经，务为实学。又善横槊、舞剑、弯弓、注矢，其击刺妙天下。清圣祖康熙十四年卒，年六十二岁。其墓葬在直塘镇北二十九都使字圩。卒后门人私谥其为“安道先生”。在光绪年间，邑人曾出资在太仓南门大街西首，建立四先生祠，春秋致祭，以示敬仰。《清史》有传。